|  |
| --- |
| **Republika e Kosovës****Republika Kosova-Republic of Kosovo*****Qeveria –Vlada-Government*** ***Ministria e Ekonomisë*** ***Ministarstvo Ekonomije -Ministry of Economy*** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Datë: 29.08.2025 |
|  |
| Ministria e Ekonomisë në pajtim me Rregulloren MF - Nr. 04/2017 mbi kriteret, standardet dhe procedurat e financimit publik të OJQ-ve, dhe bazuar në Planin Vjetor të Mbështetjes Financiare Publike për Organizatat Joqeveritare 2025, hapë: |

**THIRRJE PUBLIKE**

**Për ofrimin e mbështetjes financiare për projektet e OJQ-ve për përkrahjen e aktiviteteve që promovojnë fushën e energjisë dhe teknologjisë së informacionit dhe komunikimit**

Ministria e Ekonomisë fton të gjitha organizatat jo-qeveritare të regjistruara në Republikën e Kosovës, programi i punës i të cilave është i fokusuar në sektorin e energjisë dhe teknologjisë informative dhe komunikimit, të aplikojnë për mbështetje financiare për projektet që kontribuojnë në promovimin dhe zhvillimin e sektorit të **Efiçiencës së Energjisë (EE) dhe Burimeve të Ripërtëritshme të Energjisë (BRE)** si dhe promovimit të zhvillimit të **teknologjisë së informacionit dhe komunikimit (**TIK) në Kosovë.

**Kriteret e përgjithshme të thirrjes publike për projekt propozime**

Dispozitat e Rregullores MF – Nr. 04/2017 mbi kriteret, standardet dhe procedurat e financimit publik të OJQ-ve kanë paraparë një numër të kushteve të përgjithshme të cilat duhet t’i plotësojë secila OJQ aplikuese. Përmes vendosjes së këtyre kushteve të përgjithshme aplikohen standardet minimale formale të cilat, kërkohen nga Organizatat Jo-Qeveritare që synojnë implementimin e projekteve ose programeve përmes mbështetjes financiare publike.

**Kriteret dhe procedurat e mbështetjes financiare publike për OJQ-të janë:**

1. OJQ-të aplikuese të jenë të regjistruara sipas legjislacionit në fuqi në Republikën e Kosovës. (Me rastin e aplikimit, OJQ-ja duhet të dëshmojë këtë kërkesë përmes dërgimit të kopjes së certifikatës së regjistrimit;
2. Të jenë të pajisura me numër fiskal – të lëshuar nga Administrata Tatimore e Kosovës. Me rastin e aplikimit OJQ- duhet të dëshmojë këtë kërkesë përmes kopjes së certifikatës së numrit fiskal;
3. OJQ-të aplikuese duhet të kenë kryer të gjitha detyrimet tatimore ndaj ATK-së. Ndonëse mund të ketë detyrime të pashlyera në momentin e aplikimit, OJQ-ja që përfiton nga fondet publike para nënshkrimit të kontratës duhet të dëshmojë se ose ka kryer obligimet tatimore ose ka arritur ndonjë marrëveshje me ATK-në për kryerjen e tyre në të ardhmen. Ekzistenca e borxheve dhe obligimeve tjera të pashlyera nuk guxon të ndikojë në implementimin e projektit, prandaj, pagesa/fshirja e çfarëdo detyrimi të tillë para nënshkrimit të kontratës është e domosdoshme;
4. OJQ-ja aplikuese nuk duhet të ketë pranuar mjete financiare për realizimin e aktiviteteve të njëjta në vitin përkatës fiskal. Prandaj, me rastin e aplikimit kërkohet një deklaratë e cila e shmangë financimin e dyfishtë për aktivitetet e njëjta;
5. Të kenë dorëzuar një projekt propozim sipas formularit e aplikacionit të projektit/programit. Formulari F9 së bashku me formularin e propozim buxhetit sipas formularit F10.

Komisioni Vlerësues i Ofruesit të mbështetjes financiare nga kushtet dhe kërkesat e thirrjes publike për përmbushjen e kritereve formale, do të bëjë një vlerësim formal të dokumentacionit të dorëzuar nga aplikuesit. Përmbushja e kritereve formale nënkupton dorëzimin brenda afatit të thirrjes të një aplikacioni me projekt-propozim, së bashku me dokumentet e kërkuara përmes thirrjes.

Në momentin e aplikimit për financim publik të projekt-propozimeve, Organizatat jo-qeveritare duhet të dorëzojnë:

1. Certifikatën e regjistrimit të OJQ-së (Obligative);
2. Certifikatën e numrit fiskal (Obligative);
3. Vërtetimin mbi kryerjen e të gjitha detyrimeve tatimore, i cili duhet t’i dorëzohet komisionit vlerësues para publikimit të rezultateve përfundimtare (pas publikimit të rezultateve preliminare të përfituesve) (Obligative);
4. Të ketë dorëzuar projekt propozimin të plotësuar në formatin e aplikacionit sipas kërkesave të thirrjes publike (obligative);
5. Të ketë dorëzuar propozimin e buxhetit në formatin sipas kërkesave të thirrjes dhe të plotësuar në tërësi (obligative);
6. Një deklaratë të nënshkruar se për të njëjtin projekt nuk është pranuar financim i dyfishtë nga burimet tjera (obligative);
7. Një deklaratë me të cilën tregojnë se i kanë përmbushur detyrimet nga mbështetjet financiare publike të mëhershme;
8. Të dorëzoj deklaratat e partneritetit në rastet kur propozohet implementimi i projekteve në partneritet;
9. Të dorëzoj CV-it e ekipit për realizimin e projektit;
10. Të dërgojë dëshmi të implementimit të projekteve/programeve të ngjashme (të ofrojë dëshmi se ka përmbushur së paku një projekt nga natyra e ngjashme. Të dëshmohet me referencë pozitive - kopje).

Procesi i vlerësimit procedural dhe përmbajtjesor të aplikimit është shpjeguar më tej në dokumentin e udhëzimeve të thirrjes, *shih Formularin F4.*

Ministria e Ekonomisë në kuadër të financimit publik të projekteve nga kategoria e subvencioneve, do të mbështesë:

**(1) Aktivitetet promovuese në fushën e Efiçiencës së Energjisë dhe Burimeve të Ripërtëritshme dhe**

**(2) Aktivitete promovuese në fushën e Teknologjisë së Informacionit dhe Komunikimit.**

1. **Financimi i Aktiviteteve promovuese në fushën e Efiçiencës se energjisë dhe Burimeve te Ripërtëritshme të Energjisë**
2. Ministria e Ekonomisë u bën thirrje të gjitha Organizatave Jo-Qeveritare të Regjistruara në Republikën e Kosovës, programi i punës i të cilave është i fokusuar në fushën Efiçiencës se Energjisë dhe Burimeve te Ripërtëritshme të Energjisë, të aplikojnë për mbështetje financiare me projektet që kontribuojnë në promovimin e zhvillimit te kursimit te energjisë në Kosovë dhe në promovimin e Burimeve te Ripërtëritshme te energjisë.
3. OJQ-të në përputhje me këtë thirrje publike mund të aplikojnë me projektet/programet e tyre për fushat prioritare në vijim:
* Promovimi në fushën e Efiçiencës se energjisë dhe Burimeve te Ripërtëritshme të Energjisë
1. Organizatat Jo-Qeveritare mund të aplikojnë me projekte që kontribuojnë në promovimin në fushën e Efiçiencës se energjisë dhe Burimeve te Ripërtëritshme të Energjisë:
* Organizimi i trajnimeve për komunitetet në komunat ku janë zhvilluar ose do të zhvillohen ankande, me qëllim informimin e strukturuar mbi rëndësinë e investimit në burimet e ripërtërishme të energjisë dhe përfitimet për lokalitetin. Njëkohësisht, komuniteti do të njoftohet mbi mundësitë e përfshirjes së tyre aktive gjatë ndërtimit, duke kontribuar në zhvillimin dhe përfitimin e projektit.
* Organizimi i një moduli vetëdijesues i cili mbahet nëpër shkolla fillore dhe te mesme jashtë programit kurrikular për përdorimin e pajisjeve efiçiente, mirëmbajtjen si dhe zëvendësimin e produkteve joefiçientë.
* Organizimi i vizitave në terren për institucionet arsimore gjatë të cilave të rinjtë do të kenë mundësinë të shohin nga afër projektet e finalizuara të prodhimit te energjisë përmes sistemeve diellore apo ato te erës.
1. Vlera totale e planifikuar e thirrjes për (1) Aktivitetet promovuese në fushën e Efiçiencës se energjisë dhe Burimeve te Ripërtëritshme të Energjisë është: 27,337.00 euro

Shuma minimale e mbështetjes financiare që mund të alokohet për çdo projekt individual është 5,000.00 €, ndërsa ajo maksimale është 7,000.00 €.

1. Afati i fundit për dorëzimin e propozimeve është {15 ditë} pune dhe përfundon me datën 19.09.2025.
2. OJQ-të mund të aplikojnë vetëm me një {një (1) projekt} në kuadër të kësaj thirrje, dhe mund të përfitojnë vetëm {një (1) projekt} për fushën prioritare sipas thirrjes. Periudha e zbatimit të projektit është për 12 muaj.
3. Të drejtë aplikimi me projektet e tyre kanë OJQ-të që janë të regjistruara në regjistrin e Organizatave jo- Qeveritare në Republikën e Kosovës dhe të cilat veprojnë në Republikën e Kosovës së paku *{një vit}* para datës së publikimit të thirrjes publike. OJQ-të aplikuese duhet të dëshmojnë se programi i tyre i punës është i fokusuar në fushën e { *Efiçiencës se energjisë dhe Burimeve te Ripërtëritshme të Energjisë* }. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale *ndaj ofruesit të mbështetjes financiare* dhe të gjithë ofruesve tjerë të mbështetjes financiare publike.
4. Para nënshkrimit të kontratës, OJQ-ja duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.
5. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të *Ministrisë së Ekonomisë, si ofrues i mbështetjes financiare (web faqja: https://me.rks-gov.net/)*
6. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendarin tregues i zbatimit të thirrjes janë të detajuara në  *Udhëzimet për aplikuesit të thirrjes publike.*
7. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.
8. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: *fadil.q.bajraktari@rks-gov.net*.

**(2) Financimi i Aktiviteteve promovuese në fushën e Teknologjisë së Informacionit dhe Komunikimit(TIK-ut)**

1. Ministria e Ekonomisë u bën thirrje të gjitha organizatave jo-qeveritare të Regjistruara në Republikën e Kosovës, programi i punës i të cilave është i fokusuar në fushën e Teknologjisë së Informacionit dhe Komunikimit (TIK) të aplikojnë për mbështetje financiare me projekte/programe që kontribuojnë në promovimin e zhvillimit të TIK-ut në Kosovë dhe në promovimin e eksportit të shërbimeve në fushën e TIK-ut.
2. OJQ-të në përputhje me këtë thirrje publike mund të aplikojnë me projektet/programet e tyre për fushat prioritare në vijim:
* Promovimi i zhvillimit të TIK-ut në Kosovë
1. Organizatat Jo-Qeveritare mund të aplikojnë me projekte që kontribuojnë në promovimin e zhvillimit të TIK-ut në Kosovë:
* Organizim i konferencave/punëtorive kombëtare/ndërkombëtare që kanë për qëllim promovimin e TIK-ut të Kosovës, që trajtojnë tema të rëndësishme të përparimeve në tregun global të TIK-ut,;
1. Vlera totale e planifikuar e thirrjes për (2) Financimi i Aktiviteteve promovuese në fushën e Teknologjisë së Informacionit dhe Komunikimit është: 15,000 €.

Shuma minimale e mbështetjes financiare që mund të alokohet për çdo projekt individual është 5,000.00 €, ndërsa ajo maksimale është 7,500.00 €.

1. Afati i fundit për dorëzimin e propozimeve është {15 ditë} pune dhe përfundon me datën 19.09.2025
2. OJQ-të mund të aplikojnë vetëm me një {një (1) projekt} në kuadër të kësaj thirrje, dhe mund të përfitojnë vetëm {një (1) projekt} për fushën prioritare sipas thirrjes. Periudha e zbatimit të projektit është për 12 muaj.
3. Të drejtë aplikimi me projektet e tyre kanë OJQ-të që janë të regjistruara në regjistrin e organizatave jo- Qeveritare në Republikën e Kosovës dhe të cilat veprojnë në Republikën e Kosovës së paku *{një vit}* para datës së publikimit të thirrjes publike. OJQ-të aplikuese duhet të dëshmojnë se programi i tyre i punës është i fokusuar në fushën e {*Teknologjisë së Informacionit dhe Komunikimit*}. OJQ-të duhet po ashtu të kenë kryer transaksionet financiare në mënyrë transparente sipas legjislacionit për OJQ-të në Republikën e Kosovës dhe në përputhje me rregullat e kontabilitetit si dhe të kenë përmbushur detyrimet kontraktuale *ndaj ofruesit të mbështetjes financiare* dhe të gjithë ofruesve tjerë të mbështetjes financiare publike.
4. Para nënshkrimit të kontratës, OJQ-ja duhet të paraqesë prova se personi përgjegjës në OJQ dhe menaxheri i projektit nuk janë nën hetime për vepra penale, si dhe prova se OJQ-ja ka zgjidhur çdo çështje të hapur rreth pagesës së kontributeve dhe tatimeve të papaguara.
5. Propozimet do të dorëzohen vetëm në formularët e paraparë, të cilat së bashku me Udhëzimet për Aplikantët, janë në dispozicion në faqen e internetit të *Ministrisë së Ekonomisë, si ofrues i mbështetjes financiare (web faqja: https://me.rks-gov.net/)*
6. Dokumentet e kompletuara duhet të dërgohen me postë ose personalisht, në adresën e mëposhtme: *{Ministria e Ekonomisë , sheshi “Nëna Terezë” Nr. 36, 10 000, Prishtinë*, *Arkivi i ME-së}.*
7. Procesi i pranimit, hapjes dhe shqyrtimit aplikacioneve, vlerësimit të aplikacioneve, kontraktimi, dhënia e fondeve, koha dhe mënyra e parashtrimit të ankesave, trajtimi i dokumenteve dhe kalendarin tregues i zbatimit të thirrjes janë të detajuara në  *Udhëzimet për aplikuesit e thirrjes publike.*
8. Do të konsiderohen për mbështetje financiare vetëm projektet që janë pranuar brenda afatit të paraparë me këtë thirrje publike, dhe të cilat i përmbushin plotësisht kushtet e përcaktuara të thirrjes publike.
9. Të gjitha çështjet që lidhen me thirrjen publike mund të sqarohen vetëm në mënyrë elektronike, duke dërguar e-mail në adresën: *Nehat.Rrahimi@rks-gov.net*.